Babelscape/SREDFM huggingface dataset:
Ιωάννης Παπακώστας

Ο Ιωάννης Παπακώστας, γνωστός και ως Τζον Κώστας, (Λιάς Θεσπρωτίας, 1868 - Στέλλενμπος, Νότια Αφρική, 1932) ήταν Έλληνας οπλαρχηγός και τοπικός ευεργέτης από τον Λιά Θεσπρωτίας.
Κώστας Αλεξανδρίδης

Ο Κώστας Αλεξανδρίδης (1945 - 2013) ήταν Έλληνας δικηγόρος και διαιτητής ποδοσφαίρου, που διετέλεσε πρόεδρος της Ελληνικής Ποδοσφαιρικής Ομοσπονδίας (ΕΠΟ), της Ομοσπονδίας Διαιτητών Ποδοσφαίρου Ελλάδας (ΟΔΠΕ), καθώς και του Συμβουλίου Επιλογής Διαιτητών Επαγγελματικών Πρωταθλημάτων (ΣΕΔΕΠ).
Σωτήρης Αλημίσης

Ο Σωτήρης Αλημίσης (1926 - 2013) ήταν σημαντικός παράγοντας του ελληνικού ποδοσφαίρου, συνιδρυτής και πρώτος πρόεδρος του Αθλητικού Ομίλου Καβάλας, και δύο φορές πρόεδρος της Ελληνικής Ποδοσφαιρικής Ομοσπονδίας (ΕΠΟ). Ασχολήθηκε και με την πολιτική, ως στέλεχος του ΠΑΣΟΚ, ενώ διετέλεσε και πρόεδρος του ΟΠΑΠ.
League of Ireland

Η League of Ireland (ιρλανδικά: "Sraith na hÉireann") αποτελεί τον εθνικό σύνδεσμο ποδοσφαιρικών σωματείων της Δημοκρατίας της Ιρλανδίας. Ο σύνδεσμος περιλαμβάνει μια ομάδα από τη Βόρεια Ιρλανδία, τη Ντέρι Σίτι. Η Ντέρι Σίτι αγωνίστηκε στο παρελθόν στην Irish Football League, αλλά αποχώρησε εθελοντικά από το πρωτάθλημα της Βορείου Ιρλανδίας κατά την διάρκεια της περιόδου 1972–73, λόγω των ανησυχιών για λόγους σιγουριάς και ασφαλείας. Η Ντέρι Σίτι συμμετείχε στη League of Ireland το 1985, με ειδική απαλλαγή από την Ιρλανδική Ποδοσφαιρική Ομοσπονδία (IFA) και την UEFA. Κέρδισε την άνοδο στην Πρέμιερ Ντιβίζιον (Premier Division) το 1987.

Η ανώτατη κατηγορία της League of Ireland αυτή τη στιγμή κατατάσσεται 40η, από τα 54 εθνικά πρωταθλήματα που υπάγονται στη δικαιοδοσία της UEFA. Πιο επιτυχημένος σύλλογος του πρωταθλήματος είναι Σάμροκ Ρόβερς, με 17 τίτλους πρωταθλήματος στη Δημοκρατία της Ιρλανδίας. Πρόκειται για μία από τις τέσσερις ομάδες στην Ιρλανδία, μαζί με τις Νταντάλκ, Μποέμιανς και Σέλμπουρν, που διαθέτουν χρυσό αστέρι πάνω από το σήμα τους ως αναγνώριση της κατάκτησης δέκα τίτλων. Η Μποέμιανς είναι η μόνη ομάδα με διαρκή συμμετοχή στο σύνδεσμο από την έναρξή του. Η Σεντ Πάτρικς και η Μποέμιανς είναι οι μόνες ομάδες που δεν έχουν υποβιβαστεί από την Πρέμιερ Ντιβίζιον.

Οι κατηγορίες της League of Ireland έχουν χαρακτηριστεί ως «θερινά πρωταθλήματα», καθώς διαρκούν από το Μάρτιο έως και το Νοέμβριο. Ο σύνδεσμος αυτή τη στιγμή χρηματοδοτείται από την SSE Airtricity και, συνεπώς, είναι επισήμως γνωστή ως «SSE Airtricity League».
Θέμα Τριαδίτσης και Βελεβούσδου

Το Θέμα Τριαδίτσης και Βελεβούσδου , ήταν διοικητική διαίρεση, Θέμα, της Βυζαντινής Αυτοκρατορίας στην σημερινή Βουλγαρία κατά τον 11ο αιώνα. Η Τριαδίτσα ήταν η σημερινή Σόφια.

Το θέμα αναφέρεται το 1198 σε χρυσόβουλο του Αλέξιου Β΄ Κομνηνού χωρίς νάναι κάτι άλλο γνωστό γι' αυτό. Σήμερα υπάρχουν δύο εκδοχές για την ίδρυση του, ή δημιουργήθηκε μετά την διάλυση του Θέματος Βουλγαρίας ή ήταν η περιοχή που διοικούσε ο βούλγαρος ευγενής Κρακράς και ο γιος του παρέδωσε το Κάστρο Πέρνικο στους Βυζαντινούς με 35 άλλα κάστρα.
Northern Ireland Football League

Η Northern Ireland Football League (NIFL) αποτελεί τον εθνικό σύνδεσμο ποδοσφαιρικών σωματείων της Βόρειας Ιρλανδίας. Ιδρύθηκε το 2013 για να αναλάβει την ανεξάρτητη συλλογική διαχείριση από τα τρία κορυφαία επίπεδα του συστήματος ποδοσφαιρικών πρωταθλημάτων της Βόρειας Ιρλανδίας, δηλαδή την Πρέμιερσιπ (Premiership), ΝΙΦΛ Τσάμπιονσιπ 1 (NIFL Championship 1) και ΝΙΦΛ Τσάμπιονσιπ 2 (NIFL Championship 2) οι οποίες τελούσαν υπό τη διοίκηση της Ιρλανδικής Ποδοσφαιρική Ομοσπονδία (IFA).

Εκτός από τις κατηγορίες των πρωταθλημάτων, η NIFL διεξάγει επίσης το Λιγκ Καπ Βορείου Ιρλανδίας (Northern Ireland Football League Cup) για τους συλλόγους-μέλη της, καθώς και την ΝΙΦΛ Ριζέρβ Λιγκ (NIFL Reserve League) και το George Wilson Cup για τις ομάδες των αναπληρωματικών τους, όπως και τα NIFL Youth League και NIFL Youth League Cup για τα τμήματα υποδομής.

Λειτουργεί ως εταιρεία, καθώς οι 40 σύλλογοι-μέλη ενεργούν ως μέτοχοι με μία ψήφο ο καθένας. Ιστορικά περιλάμβανε ολόκληρο το νησί της Ιρλανδίας κατά τη δημιουργία της το 1890, πλέον όμως καλύπτει μόνο το τμήμα της Βόρειας Ιρλανδίας μετά τη διχοτόμηση της Ιρλανδίας το 1921.
Θέμα Ζαγορίων

Το Θέμα Ζαγορίων ήταν διοικητική διαίρεση, Θέμα, της Βυζαντινής Αυτοκρατορίας στην σημερινή Βουλγαρία κατά τον 11ο αιώνα.

Το θέμα αναφέρεται το 1198 σε χρυσόβουλο του Αλέξιου Β΄ Κομνηνού. Είχε πρωτεύουσα την οχυρωμένη με φρούριο πόλη Μελένικο και δημιουργήθηκε επί Βασιλείου Β΄ με εδάφη που αποσπάστηκαν από το Θέμα Στρυμώνος. Βρισκόταν ανάμεσα στα Θέματα Τριαδίτσης και Βελεβούσδου, Αχρίδος, Σερρών και περιελάμβανε την ορεινή περιοχή των Ζαγορίων.
Στρατηγίς Θεοδωρουπόλεως

Η Στρατηγίς Θεοδωρουπόλεως , ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα που αποκαλούνταν στρατηγίδες κατά τον 10ο και 11ο αιώνα.

Έδρα του στρατηγού ήταν η Θεοδωρούπολις, η Βουλγαρική Μικρή Πρεσλάβα η οποία καταλήφθηκε από τον Ιωάννη Τσιμισκή το 971 κι αμέσως διορίσθηκε στρατηγός. Τα εδάφη αυτά αργότερα ανήκαν στο Θέμα Παρίστριον.

Γνωστοί διοικητές αναφέρονται οι :
* Σισσίνιος ο πρώτος στρατηγός
* Αέτιος
* Μελίας
* Μαλέσιος
* Λέων Πηγονίτης
Φρανκ Ματανγκού

Ο Φρανκ Ματανγκού (γεννημένος στις 4 Δεκεμβρίου 1979 στη Νις της Γαλλίας) είναι πρώην Κονγκολέζος ποδοσφαιριστής.
Στρατηγίς Ιωαννουπόλεως

Η Στρατηγίς Ιωαννουπόλεως , ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα που αποκαλούνταν στρατηγίδες κατά τον 10ο και 11ο αιώνα.

Έδρα του στρατηγού ήταν η Ιωαννούπολης, η Βουλγαρική Πρεσλάβα η οποία καταλήφθηκε από τον Ιωάννη Τσιμισκή το 971 κι αμέσως διορίσθηκε στρατηγός. Τα εδάφη αυτά αργότερα ανήκαν στο Θέμα Παρίστριον.

Γνωστοί διοικητές αναφέρονται οι :
* Κατακαλών Κεκαυμένος
* Πέτρος
* Λέων Σαρακηνόπουλος
* Θεοφάνης
* Νικηφόρος Ξιφίας
* Σταυράκιος
* Ιωάννης Βασιλικός
* Κωνσταντίνος Καραντινός
* Ανδρόνικος Δούκας
Ιωάννης Σπάθας

Ο Ιωάννης Σπάθας είναι Έλληνας πρώην διαιτητής ποδοσφαίρου.

Γεννήθηκε το 1955 στο Κερατσίνι, όπου και μεγάλωσε. Εργάζεται ως εισαγωγέας κατεψυγμένων τροφίμων.

Υπήρξε διαιτητής Α΄ Εθνικής για πολλά χρόνια, ενώ είχε και έντονη συνδικαλιστική δράση ως πρόεδρος και γενικός γραμματέας του Συνδέσμου Διαιτητών Πειραιά.

Στις 22 Ιουλίου 1999 έγινε στόχος δολοφονικής επίθεσης, με έξι σφαίρες να τον τραυματίζουν στα πόδια. Παρ' όλα αυτά σύντομα κατάφερε να αναρρώσει. Η επίθεση εναντίον δεν εξιχνιάσθηκε, ωστόσο σύμφωνα με δημοσιεύματα προερχόταν από ποδοσφαιρικούς κύκλους που τον θεωρούσαν βασικό στήριγμα του Θωμά Μητρόπουλου στον έλεγχο της διαιτησίας.

Σήμερα είναι γενικός γραμματέας της Ένωσης Ποδοσφαιρικών Σωματείων Πειραιά (ΕΠΣΠ).

Γιος του είναι ο διεθνής διαιτητής Ηλίας Σπάθας (1980).
Θέμα Βολερού, Στρυμώνος και Θεσσαλονίκης

Το Θέμα Βολερού, Στρυμώνος και Θεσσαλονίκης ήταν θέμα (διοικητική διαίρεση), της Βυζαντινής Αυτοκρατορίας κατά τον 11ο και 12ο αιώνα.

Το Θέμα δημιουργήθηκε το 1023 ή 1037, αναφέρεται το 1198 σε χρυσόβουλο του Αλέξιου Β΄ Κομνηνού και πιστεύεται ότι διατηρήθηκε έως το 1204 και την κατάληψη της περιοχής από τους Λατίνους. Προήλθε από την ένωση υπό κοινή διοίκηση των Θεμάτων Θεσσαλονίκης, Βολερού, Στρυμώνος και των μικρότερων θεμάτων Φιλιππούπολης, Βεροίας και Μογλενών.
Μιχάλης Μακρουλάκης

Ο Μιχάλης Μακρουλάκης (Ερμούπολη Σύρου, 1940) είναι Έλληνας ζωγράφος, σκηνογράφος και ενδυματολόγος.
NGC 315

Ο NGC 315 είναι ελλειπτικός γαλαξίας ο οποίος απέχει περίπου 204 εκατομμύρια έτη φωτός και βρίσκεται στον αστερισμό Ιχθύες. Είναι γνωστός ως ασυνήθιστα σχηματισμένος ραδιογαλαξίας. 

Τον ανακάλυψε στις 11 Σεπτεμβρίου 1784 ο αστρονόμος Ουίλιαμ Χέρσελ (Frederick William Herschel).
Έντιν Μπάβτσιτς

Ο Έντιν Μπάβτσιτς, είναι Βόσνιος καλαθοσφαιριστής, ο οποίος αγωνίζεται στην θέση του πάουερ φόργουορντ.
Λυσίμαχος Μαυρίδης

Ο Λυσίμαχος Μαυρίδης (16 Σεπτεμβρίου 1928 – 1 Δεκεμβρίου 2011) ήταν Έλληνας αστρονόμος, που μεταξύ άλλων, διετέλεσε πρόεδρος της Διοικούσας Επιτροπής του Δημοκριτείου Πανεπιστημίου Θράκης και καθηγητής και αντιπρύτανης του Αριστοτελείου Πανεπιστημίου Θεσσαλονίκης. Αντεπιστέλλον μέλος της Aκαδημίας Αθηνών και της Ακαδημίας των Επιστημών της Χαιδελβέργης, πρόεδρος της Ευρωπαικής Ένωσης Χρηστών Δορυφόρων για εκπαιδευτικούς σκοπούς (EUROSTEP), και δημιουργός του Αστεροσκοπείου Στεφανίου που φιλοξένησε Ελληνικούς, Γερμανικούς, Ολλανδικούς και Γάλλικούς αστρονομικούς σταθμούς.
Κιτρέα η πλατύφυλλος

Η Κιτρέα η πλατύφυλλος" "(Citrus × latifolia), κοινώς το Περσικό μοσχολέμονο ή Περσικό λάιμ "(Persian lime)", επίσης γνωστό ως λεμόνι του Σιράζ "(Shiraz Limoo)" ή λάιμ Ταϊτής "(Tahiti lime)" ή το λάιμ του "Bearss", είναι ένα εσπεριδοειδές.

Είναι ένα σχεδόν χωρίς αγκάθια δέντρο. Το Περσικό λάιμ είναι υβριδικής προέλευσης, πιθανότατα από τη διασταύρωση μεταξύ του "Κey lime" ("Citrus aurantifolia") και είτε του λεμονιού ("Citrus limon") είτε του κίτρου ("Citrus medica").

Αν και υπάρχουν είδη εσπεριδοειδών που αναφέρονται ως μοσχολέμονα, το "C. × latifolia" είναι το πιο συχνά καλλιεργούμενο είδος μοσχολέμονου για εμπορική χρήση και αντιπροσωπεύει το μεγαλύτερο μερίδιο των καρπών που πωλούνται ως λάιμ.
Βίλμος Άμπα-Νόβακ

Ο Βίλμος Άμπα-Νόβακ (ουγγρικά: "Vilmos Aba-Novák", 1894-1941) ήταν σημαντικός Ούγγρος ζωγράφος και χαράκτης του εικοστού αιώνα.
Στρατηγίς Σκοπίων

Η Στρατηγίς Σκοπίων , ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα που αποκαλούνταν στρατηγίδες κατά τον 11ο και αιώνα.

Έδρα του στρατηγού ήταν τα Σκόπια, δημιουργήθηκε το 1018 μετά τον θάνατο του Ιβάν Βλάντισλαβ της Βουλγαρίας και την κατάλυση της η Βουλγαρικής αυτοκρατορίας. Αναφέρεται ότι ο αυτοκράτορας Βασίλειος Β΄ μαθαίνοντας τον θάνατο του Βούλγαρου ηγεμόνα περιόδευσε στις κατακτημένες περιοχές και εκεί δεχόταν την υποταγή των Βουλγάρων ευγενών και διοικητών και διόριζε στρατηγούς στις πόλεις, στα Σκόπια διόρισε τον Δαβίδ Αριανίτη. Με την δημιουργία του Θέματος Βουλγαρίας την ίδια χρονιά τα εδάφη της στρατηγίδος πέρασαν σε αυτήν.
Στρατηγοί και διοικητές του θέματος αναφέρονται οι :
* Δαυίδ Αρειανίτης , Πατρίκιος και πρώτος χρονικά στρατηγός.
* Ιωάννης Ταρωνειτόπουλος, δούξ.
Λευτέρης Κανακάκις

μικρογραφία|Έργο του που βρίσκεται στην Εθνική Πινακοθήκη.|262x262εσΟ Λευτέρης Κανακάκις (Ρέθυμνο 1934 - Αθήνα 1985) ήταν Έλληνας ζωγράφος του εικοστού αιώνα.
Τζον Χριστοφόρου

Ο Τζον Χριστοφόρου (Λονδίνο 1921 - Παρίσι 2014) ήταν Έλληνας ζωγράφος που έζησε το μεγαλύτερο διάστημα της ζωής του στη Γαλλία.
Αλνιτάκ

Ο Αλνιτάκ ("Alnitak", αραβ. النطاق), γνωστός και ως ζ Ωρίωνος, είναι τριπλός αστέρας στον αστερισμό Ωρίωνα. Αποτελεί τον ανατολικότερο αστέρα της Ζώνης του Ωρίωνα. Όταν ο Ωρίωνας βρίσκεται κοντά στον ουράνιο μεσημβρινό, ο Αλνιτάκ αποτελεί τον αριστερό αστέρα της Ζώνης του Ωρίωνα, παρατηρούμενος από το Βόρειο ημισφαίριο κοιτώντας προς τα νότια.
Μπόρο Πρίμορατς

Ο Μπόρο Πρίμορατς (γεννημένος στις 5 Δεκεμβρίου 1954) είναι Βόσνιος Κροάτης προπονητής ποδοσφαίρου και πρώην Γιουγκοσλάβος διεθνής. 

Ως παίκτης, ο Πρίμορατς ήταν επιτυχημένος κεντρικός αμυντικός, ο οποίος διετέλεσε αρχηγός της Εθνικής Γιουγγκοσλαβίας στα τέλη της δεκαετίας του 1970. Στην διάρκεια της περιόδου κατά την οποία αγωνίστηκε με τα χρώματα των Βελέζ Μόσταρ και Χάιντουκ Σπλιτ, έφερε στην φανέλα του τον αριθμό 5.

Πλέον ένας αναγνωρισμένος τεχνικός, ο Πρίμορατς εργάζεται ως το δεξί χέρι του προπονητή της Άρσεναλ, Αρσέν Βενγκέρ. Εργάστηκε μαζί με τον Γάλλο τεχνικό στην ιαπωνική Ναγκόγια Γκράμπους, προτού τον ακολουθήσει στο Χάιμπουρι τον Μάρτιο του 1997. Διατηρούν μεταξύ τους φιλικές σχέσεις για διάστημα άνω των 20 ετών. Έχει εργαστεί, επίσης, στις ΑΣ Κάννες και Βαλανσιέν.

Ο Πρίμορατς ομιλεί άπταιστα εννέα γλώσσες: τα κροατικά, τα σλαβομακεδονικά, τα γαλλικά, τα αγγλικά, τα γιαπωνέζικα, τα γερμανικά, τα ισπανικά, τα πορτογαλικά και τα ιταλικά. Όσοι έχουν εργαστεί μαζί με τον Πρίμορατς στην Άρσεναλ κάνουν λόγω για έναν καλοσυνάτο άνθρωπο, καθώς και ένα ιδιαιτέρως έξυπνο άτομο, οι γλωσσικές ικανότητες του οποίου ξεπερνούν κατά πολύ ακόμη κι εκείνες του Βενγκέρ.

Ο γιος του, Γιούρε Πρίμορατς, είναι επαγγελματίας ποδοσφαιριστής.
Λιουίς Κονπάνς

Ο Λιουίς Κονπάνς ("Lluis Companys i Jover", Ταρός, επαρχία της Λιέιδα, 21 Ιουνίου 1882 - Βαρκελώνη, 15 Οκτωβρίου 1940) ήταν καταλανός πολιτικός και δικηγόρος. Ιδεολογικά ήταν καταλανιστής και υπέρμαχος της δημοκρατίας, ηγέτης της Ρεπουμπλικανικής Αριστεράς της Καταλονίας και 123ος πρόεδρος της Ζενεραλιτάτ της Καταλονίας υπό την Δεύτερη Ισπανική Δημοκρατία. Θεωρείται ο πιο δημοφιλής πολιτικός της σύγχρονης ιστορίας της Καταλονίας με το όνομά του να εντοπίζεται σε 250 οδούς και πλατείες της Καταλονίας.
Φινλανδική Ομοσπονδία Στίβου

Η Φινλανδική Ομοσπονδία Στίβου (φινλανδικά: "Suomen Urheiluliitto", SUL και σουηδικά: "Finlands Friidrottsförbund") είναι ο εθνικός οργανισμός που διατηρεί την εποπτεία του αθλήματος του στίβου στη Φινλανδία. Ιδρύθηκε το 1906 ως Φινλανδική Γυμναστική και Αθλητική Ομοσπονδία ("Suomen Valtakunnan Urheiluliitto", SVUL) κατά τη διάρκεια του Μεγάλου Δουκάτου της Φινλανδίας και πήρε τη σημερινή της μορφή το 1932 όπου αποσυνδέθηκε από την SVUL. Από το 1928 μέχρι το 1947 πρόεδρος της ομοσπονδίας ήταν ο Ούρχο Κεκόνεν, ο οποίος έγινε Πρωθυπουργός και Πρόεδρος της Φινλανδίας τα διαστήματα 1950 έως 1956 και 1956 έως 1982 αντίστοιχα.

Η ομοσπονδία είναι μέλος της IAAF από το 1912, της EAA, της Φινλανδικής Ολυμπιακής Επιτροπής, της Φινλανδικής Αθλητικής Ομοσπονδίας και της Νορδικής Ομοσπονδίας Στίβου, η έδρα της βρίσκεται στο Ελσίνκι και ο πρόεδρός της από το 2013 είναι ο Βέσα Χαρμακόρπι.
Ντέιβιντ Λίλιενταλ

thumb|right|260px|Ο Δαυίδ Λίλιενταλ το 1937.
Ο Ντέιβιντ Λίλιενταλ (David Eli Lilienthal) (8 Ιουλ 1899 - 15, Ιαν 1981) ήταν Αμερικανοεβραίος δικηγόρος δημοσίου δικαίου, αρθρογράφος, επιχειρηματίας, εκδότης περιοδικού και μέλος επιτροπών επιχειρήσεων κοινής ωφελείας.<br> 
Τον Ιανουάριο του 1946, μαζί με τον Ντην Άτσεσον (μετέπειτα υπουργό), συνέταξε την ιστορική "Έκθεση για τον διεθνή έλεγχο της Ατομικής Ενέργειας", που δημοσιεύτηκε τον Μάρτιο του ίδιου έτους. Η έκθεση εκείνη που φέρεται επίσης και με τα ονόματα των συντακτών της, τον κατέστησε διεθνώς γνωστό, στα πλαίσια των εργασιών του ΟΗΕ, μετά μάλιστα τον διορισμό του, ως πρώτος πρόεδρος της Επιτροπής Ατομικής Ενέργειας των ΗΠΑ (AEC) που συστάθηκε από τον πρόεδρο των ΗΠΑ Χάρυ Τρούμαν, πέντε μήνες αργότερα, τον Αύγουστο του 1946.
Ως πρόεδρος της AEC, θέση που διατήρησε μέχρι το 1950, θεωρείται ένας από τους πρωτοπόρους στην πολιτική διαχείριση των πυρηνικών ενεργειακών πόρων.


Κατηγορία:Αμερικανοί δικηγόροι
Κατηγορία:Αμερικανοί επιχειρηματίες
Κατηγορία:Αμερικανοί συγγραφείς
Κατηγορία:Αμερικανοεβραίοι
Τόρεϊ Τόμας

Ο Τόρεϊ Τόμας, γεννημένος στις 26 Φεβρουαρίου 1985 στο Γουάιτ Πλέινς της Νέας Υόρκης, είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.
Φρανσέσκ Μασιά

Ο Φρανσέσκ Μασιά (Francesc Macià και καμιά φορά σε ισπανόφωνες πηγές Francisco Maciá, Μπιλανόβα ι λα Ζελτρού, 21 Σεπτεμβρίου 1859 - Βαρκελώνη, 25 Δεκεμβρίου 1933) ήταν καταλανός στρατιωτικός και πολιτικός. Αρχικά οπαδός της ανάκαμψης της Ισπανίας, κατέληξε να υποστηρίζει τον ακραίο καταλανισμό και να προεδρεύσει του αυτονομιστικού κόμματος Καταλανικό Κράτος το 1922. Δέκα χρόνια μετά συμμετείχε στην ίδρυση της Ρεπουμπλικανικής Αριστεράς της Καταλονίας και αναδείχθηκε πρόεδρος της ανασυστημένης Ζενεραλιτάτ. Θεωρείται ένας από τους δημοφιλέστερους καταλανούς πολιτικούς του πρώτου τρίτου του 20ού αιώνα· το όνομά του είναι το δεύτερο πιο δημοφιλές στην ονοματοδοσία των καταλανικών οδών.
Κώστας Τριβέλλας

Ο Κώστας Τριβέλλας (1931 - 25 Οκτωβρίου 2016) ήταν σημαντικός παράγοντας του ελληνικού ποδοσφαίρου, που διετέλεσε πρόεδρος της Ελληνικής Ποδοσφαιρικής Ομοσπονδίας (ΕΠΟ) την εξαετία 1991 - 1997. Ανοιχτά προσκείμενος στον Παναθηναϊκό, και με προεδρική θητεία στα αποκαλούμενα «"πέτρινα χρόνια"» του Ολυμπιακού, ήταν από τους πιο αμφιλεγόμενους προέδρους στην ιστορία της Ομοσπονδίας.
Ραμόν Λιουλ

Ο Ραμόν Λιουλ ή Ραϊμούνδος Λούλιος("Ramon Llull", 1232 - 1315) ήταν φιλόσοφος, επιστήμονας της λογικής και συγγραφέας από τη Μαγιόρκα. Πιστεύεται ότι έγραψε το πρώτο σημαντικό έργο της καταλανικής λογοτεχνίας. Θεωρείται επίσης πρωτοπόρος της θεωρίας υπολογισμού, ιδιαίτερα λόγω της επιρροής του στον Γκότφριντ Βίλχελμ Λάιμπνιτς.

Είναι ο πιο πολυγραφότατος συγγραφέας του Μεσαίωνα· έγραψε στα καταλανικά, τα οξιτανικά, τα λατινικά και τα αραβικά και θεωρείται ο πρώτος σημαντικός λογοτέχνης της καταλανικής γλώσσας. Επίσης υπήρξε ο πρώτος συγγραφέας που δημοσίευσε ηθικό μυθιστόρημα και που χρησιμοποίησε μια ρομανική γλώσσα για να μεταδώσει επιστημονικές και θεολογικές γνώσεις, όντας πρωτοπόρος της εκλαϊκευμένης επιστήμης. Έδωσε το όνομά του στο ομώνυμο πολιτισμικό ινστιτούτο προβολής της καταλανόφωνης κουλτούρας.
Δουκάτο της Παλαιστίνης

Το Δουκάτο της Παλαιστίνης , ήταν στρατιωτική διαίρεση της πρώιμης Βυζαντινής Αυτοκρατορίας στα Αραβικά σήμερα εδάφη από το 324 έως το 638. Περιελάμβανε εδάφη του σημερινού Ισραήλ, Συρίας, Παλαιστίνης, Ιορδανίας και Αιγύπτου.

Η έκταση της επικράτειας του δούξ ήταν πολύ μεγάλη και κρατούσε μόνο την στρατιωτική διοίκηση ενώ την πολιτική είχε ο διοικητής της επαρχίας ή των επαρχιών μετά τον διαχωρισμό της επαρχίας αργότερα σε δύο και τρεις επαρχίες. Άγνωστο που ήταν η έδρα του δούξ, διασώζεται η Καισάρεια τον 6ο αιώνα όταν και μεταφέρθηκε εκεί. Ο δούξ συχνά αντιμετώπιζε τις φυλές της ερήμου και έπειτα τους Άραβες. Ο δούξ ήταν υφιστάμενος, στρατιωτικά, του στρατηλάτη της Ανατολής που έδρευε στην Αντιόχεια, αλλά ο δούξ Παλαιστίνης έλεγχε όλες τις στρατιωτικές δυνάμεις που στάθμευαν στην Παλαιστίνη αλλά και του Άραβες φύλαρχους συμμάχους των Βυζαντινών.

Γνωστοί διοικητές ήταν οι :

* Δωρόθεος, 452-453
* Ησύχιος
* Θεόδωρος ο Σιμός, γύρω στα 447
* Ασκληπιάδης, γύρω στο 484
* Αντίπατρος, τέλη 5ου αρχές 6ου αιώνα
* Ρωμανός, γύρω στο 498
* Αρτέμιος
* Ολύμπιος ? - 517

* Αναστάσιος 517 - ?
* Διομήδης, γύρω στο 527
* Θεόδωρος, ? - 529
* Ειρηναίος Πενταδίας, 519 - ?
* Σούμμος, 531-533
* Αράτιος, 534-537
* Σούμμος, 537-538
* Σέργιος, ? - 638
Άντονι Κινγκ

Ο Άντονι Κινγκ (αγγ.: "Anthony King") (Ντάρχαμ, Βόρεια Καρολίνα, γεννήθηκε 22 Ιανουαρίου 1985) είναι Αμερικανός καλαθοσφαιριστής ο οποίος αγωνίζεται στην θέση του πάουερ φόργουορντ.
Μαξ Σλέφογκτ

Ο Μαξ Σλέφογκτ (γερμανικά: "Max Slevogt", 8 Οκτωβρίου 1868 – 20 Σεπτεμβρίου 1932) ήταν Γερμανός ιμπρεσιονιστής ζωγράφος και σκιτσιγράφος, περισσότερο γνωστός για τα τοπία του. Υπήρξε μαζί με τον Λόβις Κορίντ ("Lovis Corinth") και τον Μαξ Λίμπερμαν ("Max Liebermann"), ένας από τους σημαντικότερους εκπροσώπους της τεχνοτροπίας plein air στη Γερμανία.
Πιερ Μπονιρότ

Ο Πιερ Μπονιρότ (γαλλικά: "Pierre Bonirote", 1811 – 1891) ήταν Γάλλος ζωγράφος του 19ου αιώνα.
Ανατόλι Κασίροφ

Ο Ανατόλι Κασίροφ (Μόσχα, 19 Μαΐου 1987) είναι Ρώσος καλαθοσφαιριστής, ο οποίος αγωνίζεται στην θέση του σέντερ.
Γουίλλιαμ Τζέιμς Μιούλερ

Ο Γουίλλιαμ Τζέιμς Μιούλερ (αγγλικά: "William James Müller", 28 Ιουνίου 1812 – 8 Σεπτεμβρίου 1845) ήταν Βρετανός ζωγράφος του 19ου αιώνα.
Svensk Elitfotboll

Η Föreningen Svensk Elitfotboll (SEF) εκπροσωπεί τα συμφέροντα των σουηδικών ομάδων ποδοσφαίρου που αγωνίζονται στις δύο υψηλότερες κατηγορίες της χώρας, την Άλσβενσκαν (Allsvenskan) και την Σούπερεταν (Superettan). Έδρα της οργάνωσης είναι το Μάλμε.
1-φθορομεθαναμίνη

Η 1-φθορομεθαναμίνη είναι οργανική χημική ένωση, που περιέχει άνθρακα, άζωτο, υδρογόνο και φθόριο, με μοριακό τύπο CH4NF, αν και συνήθως παριστάνεται με τον ημισυντακτικό τύπο FCH2NH2.
Δελφικό τοπίο

μικρογραφία|360x360px|Το δελφικό τοπίο, θέα από το Θέατρο|εναλλ.=
Ως Δελφικό τοπίο χαρακτηρίζεται η περιοχή που εκτείνεται από τον αρχαιολογικό χώρο των Δελφών ως την Ιτέα, περιλαμβάνοντας τον ελαιώνα της Άμφισσας και την κοιλάδα του Πλειστού.
Πρωτοβουλία Ανοικτής Πρόσβασης της Βουδαπέστης

Η Πρωτοβουλία Ανοικτής Πρόσβασης της Βουδαπέστης (αγγ.: Budapest Open Access Initiative — BOAI) είναι μια δημόσια δήλωση των αρχών σχετικά με το άνοιγμα της πρόσβασης στην ερευνητική βιβλιογραφία, η οποία κυκλοφόρησε στο κοινό στις 14 Ιανουαρίου 2002. Προέκυψε από διάσκεψη που συνήλθε στο Βουδαπέστη από το Ινστιτούτο Ανοικτής Κοινωνίας στις 1–2 Δεκεμβρίου 2001 για να προωθήσει την ανοικτή πρόσβαση – εκείνη την εποχή επίσης γνωστή ως "δωρεάν διαδικτυακή επιστημονική έρευνα". Αυτή η μικρή συνάντηση ανθρώπων αναγνωρίζεται ως ένα από τα σημαντικότερα γεγονότα που καθόρισαν το κίνημα για ανοιχτή πρόσβαση. Με την ευκαιρία της 10ης επετείου της πρωτοβουλίας, επιβεβαιώθηκε το 2012 και συμπληρώθηκε με μια σειρά από συγκεκριμένες συστάσεις για να επιτευχθεί «ο νέος στόχος ότι μέσα στα επόμενα δέκα χρόνια, η ΟΑ θα γίνει η προεπιλεγμένη μέθοδος για τη διανομή νέας έγκριτης έρευνας σε κάθε επιστημονικό τομέα και χώρα».
Στρατηγίς Βελεγράδας

Η Στρατηγίς Βελεγράδας, ήταν διοικητική διαίρεση, μικρό συνοριακό Θέμα, της Βυζαντινής Αυτοκρατορίας στην σημερινή Σερβία με πρωτεύουσα την Βελεγράδα, το σημερινό Βελιγράδι. 

Δημιουργήθηκε το 1096 με διορισμό στρατηγού στο κάστρο της πόλης και αποτελούσε τμήμα του μεγαλύτερου Θέματος Βουλγαρίας.
Τζέιμς Φελντίν

Ο Τζέιμς Φελντίν (αγγλ.: "James Feldeine)" (Νέα Υόρκη, 26 Ιουνίου 1988-) είναι Δομινικανός διεθνής καλαθοσφαιριστής. Έχει ύψος 1,93 m και αγωνίζεται στη θέση του Σούτινγκ γκαρντ για την ομάδα της Ρεάλ Μπέτις.
Μιχαήλ Μαυρίκας

Ο Μιχαήλ Μαυρίκας ή Μιχαήλ Μαύρηξ ήταν βυζαντινός στρατηγός και ναύαρχος δούκας της Αντιόχειας, διοικητής του Δυρραχίου και έπειτα διοικητής (κατεπάνω) της Ιταλίας από το 1067 έως το 1069.

Στάλθηκε στη Νότια Ιταλία από τον Αυτοκράτορα Κωνσταντίνο Ι΄ Δούκα στο 1066, κατόπιν αιτήματος του αρχιεπίσκοπου της Βάρης. Έφτασε το επόμενο έτος με έναν στρατό από Βαράγγους, μάλλον αναλαμβάνοντας έτσι το αξίωμα του κατεπάνω της Ιταλίας, θέση την οποία κατείχε μέχρι το 1069.
Ανακατέλαβε και επέστρεψε στους Ρωμαίους το Μπρίντιζι και Τάραντα, όπου τις τοποθέτησε κάτω από την εντολή του Νικηφόρου Καραντινού, Βυζαντινού στρατηγού, ο οποίος είχε πολεμήσει εναντίον των Βουλγάρων. Κέρδισε μια σειρά από νίκες εναντίον των Νορμανδών χωρίς όμως μεγάλα αποτελέσματα, έτσι η εξουσία των Ρωμαίων μειωνόταν σταδιακά στη Νότια Ιταλία.
Μοντόρο

Το Μοντόρο (στα ισπανικά: Montoro) είναι δήμος και κωμόπολη που βρίσκεται στην επαρχία της Κόρδοβα στην Ανδαλουσία. Ως πόλη ανάγεται στη ρωμαϊκή "Epora", που συνέχισε να υφίσταται στην βησιγοτθική περίοδο αλλά έζησε το απώγειό της κάτω από αραβικό έλεγχο που ορίστηκε ως κέντρο της ευρύτερης περιοχής της Οροσειράς της Ρόντα. Η οχυρή της θέση, στην κορυφή ενός απόκρημνου λόφου, η δυνατότητα ελέγχου των μονοπατιών που οδηγούν στην Κάτω Ανδαλουσία και η ύπαρξη ευρέων καλλιεργήσιμων εδαφών στα περίχωρά της συνέβαλαν στην αύξηση της σημασίας της.
Στρατηγίς Ναϊσού και Βρανιτζόβης

Η Στρατηγίς Ναϊσού και Βρανιτζόβης, ήταν διοικητική διαίρεση, μικρό συνοριακό Θέμα, της Βυζαντινής Αυτοκρατορίας στην σημερινή Σερβία που περιλάμβανε την Ναϊσό και την Βρανίτζοβα. 

Αναφέρεται δούξ διοικητής το 1114 με διορισμό στρατηγού και αποτελούσε τμήμα του μεγαλύτερου Θέματος Βουλγαρίας. Το 1153 αναφέρεται, ο μετέπειτα αυτοκράτορας, Ανδρόνικος Α΄ Κομνηνός ότι διορίσθηκε δούξ της στρατηγίδος.

Διοικητής του θέματος αναφέρεται με τον τίτλο του δούξ ενώ κάποιο διάστημα περιελάμβανε και την Καστοριά. Το θέμα περιελάμβανε τις δύο πόλεις με όλα τα παρακείμενα χωριά και οικισμούς στην Ροδόπη από τον Έβρο μέχρι τα κάστρα Στούμπιο και Χοτοβός.
Ουτρέρα

Η Ουτρέρα (στα ισπανικά: Utrera) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Ως πόλη ανάγεται στη ρωμαϊκή εποχή παρότι έχουν βρεθεί στην περιοχή διάφορα φοινικικά και ταρτησικά κατάλοιπα, αν και το σημερινό της κέντρο αποτελούσε γη όπου καλλιεργείτο η ελιά. Έξω από την πόλη σώζεται μια ρωμαϊκή γέφυρα από την οποία περνούσε η Αυγούστεια Οδός. Δεν υφίστανται στοιχεία για την πορεία της επικράτειας της Ουτρέρα ούτε στη βησιγοτθική μα ούτε και στη μουσουλμανική εποχή. Η σημασία της αυξάνεται μετά την καστιλιανική κατάκτηση της κοιλάδας του Γουαδαλκιβίρ στο σημείο του να φτάσει τον 16ο αιώνα να είναι η δεύτερη σημαντικότερη πόλη του βασιλείου της Σεβίλλης μετά την πρωτεύουσα.
Μιχαήλ Πρωτοσπαθάριος

Ο Μιχαήλ Πρωτοσπαθάριος ήταν Βυζαντινός στρατηγός και Κατεπάνω (διοικητής) της Ιταλίας από το 1031 έως το 1033. Είχε σταλεί σε Μπάρι μετά από τον θάνατο του προκάτοχου του, Πόθου Αργυρού που σκοτώθηκε σε μάχη με τους Σαρακηνούς στην Καλαβρία.

Ο Μιχαήλ ήταν υψηλόβαθμος ευγενής στην αυτοκρατορική αυλή της Κωνσταντινούπολης. Κατείχε διάφορους υψηλόβαθμους τίτλους. Στο απόγειο της καριέρας του, ο πλήρης τίτλος του ήταν: "ἐπὶ τῶν οἰκιακῶν, κατεπάνω Ἰταλίας, κριτὴς τοῦ βήλου καί τοῦ ἱπποδρόμου". Ο Μιχαήλ έφθασε στην Ιταλία στις αρχές του 1032 με έναν στρατό, που αποτελείται όχι μόνο από νεοσύλλεκτους από τη Δύση ή βοηθητικούς, αλλά και από τις επίλεκτες δυνάμεις της Μικράς Ασίας και της Συρίας. Είναι άγνωστο τι απέγινε αυτός ο μεγάλος στρατός, ωστόσο, Ο Μιχαήλ αντικαταστάθηκε το 1033 από τον Κωνσταντίνο Ώπο.
Count Five

Οι Count Five ήταν ένα αμερικανικό garage rock συγκρότημα της δεκαετίας του '60 από το Σαν Χοσέ της Καλιφόρνια, γνωστοί για το τοπ 10 σινγκλ "Psychotic Reaction".
Βασίλειος Μεσαρντονίτης

Ο Βασίλειος Μεσαρντονίτης ήταν Βυζαντινός στρατηγός και διοικητής (κατεπάνω) της Ιταλίας από το 1010 έως το 1016 ή 1017. Διαδέχθηκε τον Ιωάννη Κουρκούα, ο οποίος πέθανε πολεμώντας τους Λομβαρδούς κατά στην εξέγερση του Μέλη, στις αρχές του 1010. 

Τον Μάρτιο, ο Βασίλειος αποβιβάστηκς με ενισχύσεις από την Κωνσταντινούπολη μαζί με τον Κοντολέων Τορνίκη, στρατηγό της Κεφαλονιάς. Ο Βασίλειος πολιόρκησε αμέσως τους αντάρτες στο Μπάρι. Οι Έλληνες πολίτες της πόλης ανάγκασαν τους ηγέτες των Λομβαρδών Μέλη και Ντάτους να τραπούν σε φυγή. Ο Βασίλειος μπήκε στην πόλη στις 11 Ιουνίου του 1011 και επανεγκατέστησε τη βυζαντινή εξουσία. Έστειλε την οικογένεια του Μέλη που είχε συλλάβει, συμπεριλαμβανομένου του γιου του Αργυρού, στην Κωνσταντινούπολη. Επόμενη κίνηση του Βασίλειου ήταν να συμμαχήσουν με την Βυζαντινή αυτοκρατορία πολλοί Λομβαρδοί τοπικοί ηγεμόνες. Επισκέφθηκε το Σαλέρνο, τον Οκτώβριο, όπου ο πρίγκιπας Guaimar ΙΙΙ ήταν ονομαστικά υποτελής των βυζαντινών. Κινήθηκε έπειτα προς την μονή του Μόντε Κασίνο όπου είχε καταφύγει ο Ντάτους. Ο Βασίλειος επιβεβαίωσε, ωστόσο, όλα τα προνόμια της Μονής επί της ιδιοκτησίας της στην βυζαντινή επικράτεια. Ο ηγούμενος, Ατενούλφ, ήταν αδελφός του πρίγκιπα της Κάπουα, Πανδούλφου. Το μοναστήρι στη συνέχεια εκδίωξε αμέσως τον Ντάτους που κατέφυγε στην παπική επικράτεια. 

Ο Βασίλειος ήταν κατεπάνω μέχρι το θάνατό του χωρίς άλλα προβλήματα με τους Λομβαρδούς το 1016, ή, το 1017. Αντικαταστάθηκε από τα προαναφερθέντα στρατηγό της Κεφαλλονιάς, Κοντολέων Τορνίκη.

Οι σύγχρονοι μελετητές όπως Guilou και Βανιέρ ταυτοποιούν τον Βασίλειος Μεσαρντονίτη με τον Βασίλειο, μέλος της οικογένειας Αργυρού και αδελφός του μετέπειτα αυτοκράτορα Ρωμανού Γ, ο οποίος αναφέρεται από τον χρονογράφο Ιωάννη Σκυλίτζη να έχει επίσης ενεργό ρόλο εναντίον των ανταρτών του Μέλη.
Σούπερ Καπ Βοσνίας και Ερζεγοβίνης

Το Σούπερ Καπ Βοσνίας και Ερζεγοβίνης ήταν ετήσια ποδοσφαιρική διοργάνωση. Στον αγώνα αναμετρούνταν ο πρωταθλητής και ο κυπελλούχος της προηγούμενης αγωνιστικής περιόδου. Ο πρώτος αγώνας έλαβε χώρα το 1997, ενώ η διοργάνωση διακόπηκε μετά την περίοδο 2000-2001.
Οικογένεια Δοκειανού

Η Οικογένεια Δοκειανού ("Δοκειανός") ήταν βυζαντινή οικογένεια που ανέδειξε σημαντικούς αξιωματούχους και μέσω επιγαμίας είχε συγγένεια με τον αυτοκρατορικό οίκο των Κομνηνών. Κατάγονταν από την πόλη Δόκεια η σημερινή Τόσια και το Θέμα Αρμενιακών. Η οικογένεια κατείχε κτήματα στη Παφλαγονία.

Σημαντικότερα μέλη της οικογένεια αναφέρονται οι :
* Μιχαήλ Δοκειανός, στρατηγός παντρεύτηκε άγνωστη κόρη του Μανουήλ Κομνηνού, αδελφή του μετέπειτα αυτοκράτορα Ισαάκιου
* Θεόδωρος Δοκειανός, γιος του Μιχαήλ
* Νικηφόρος Δοκειανός, στρατηγός
* Ιωάννης Δοκειανός, λόγιος
Μιχαήλ Δοκειανός

Ο Μιχαήλ Δοκειανός, από ορισμένους σύγχρονους συγγραφείς αναφέρεται λανθασμένα Δουκειανός, ήταν ένας βυζαντινός ευγενής και στρατιωτικός ηγέτης. Πήρε μέρος στην Σικελική εκστρατεία υπό τον Γεώργιο Μανιάκη πριν μεταβεί στη Νότια Ιταλία ως κατεπάνω της Ιταλίας από το 1040 έως το 1041. Ανακλήθηκε αφού δύο φορές νικήθηκε σε μάχες κατά τη διάρκεια της Λομβαρδο-Νορμανδικής εξέγερσης του 1041. Έπειτα τα ίχνη του χάνονται και αναφέρεται ξανά το 1050, πολεμώντας εναντίον των Πετσεγένων που έκαναν επιδρομή στη Θράκη. Συνελήφθη κατά τη διάρκεια μάχης και θανατώθηκε με ακρωτηριασμό.
Καρτεσιανό γινόμενο

μικρογραφία|δεξιά|Καρτεσιανό γινόμενο formula_1 των συνόλων formula_2 και formula_3
Στα μαθηματικά, το Καρτεσιανό γινόμενο είναι μια μαθηματική πράξη, η οποία επιστρέφει ένα σύνολο (ή γινόμενο συνόλων ή απλά γινόμενο) από διάφορα σύνολα. Δηλαδή, για τα σύνολα "A" και "B", το Καρτεσιανό γινόμενο είναι το σύνολο όλων των διατεταγμένων ζεύγων όπου και . Τα γινόμενα αυτά μπορούν να καθοριστούν, χρησιμοποιώντας σημειογραφία δημιουργίας συνόλων, π.χ.:
:"A" × "B"  =  {  (α,β)  |  "α" ∈ "A"  και  "β" ∈ "B"  }.

Θα μπορούσε να δημιουργηθεί ένας πίνακας από τη λήψη του Καρτεσιανού γινομένου ενός συνόλου γραμμών και ενός συνόλου στηλών. Όταν ληφθεί το Καρτεσιανό γινόμενο , τα κελιά του παραχθέντος πίνακα θα περιέχουν διατεταγμένα ζεύγη της μορφής .

Γενικότερα, το Καρτεσιανό γινόμενο "ν" συνόλων, γνωστό και ως "ν"-οστό Καρτεσιανό γινόμενο, μπορεί να εκπροσωπείται από έναν πίνακα "ν" διαστάσεων, όπου κάθε στοιχείο του είναι μια "ν"-άδα. Ένα διατεταγμένο ζεύγος είναι μια 2-άδα ή απλά ένα "ζεύγος".

Το Καρτεσιανό γινόμενο ονομάστηκε από τον Ρενέ Ντεκάρτ, του οποίου η διατύπωση της αναλυτικής γεωμετρίας οδήγησε σε μια έννοια που γενικεύεται περαιτέρω με τον όρο άμεσο γινόμενο.
Ίγκορ Τούντορ

Ο Ίγκορ Τούντορ είναι Κροάτης πρώην ποδοσφαιριστής και νυν προπονητής. Γεννήθηκε στις 16 Απριλίου του 1978 στο Σπλιτ της Κροατίας. Ως ποδοσφαιριστής, ο Ιγκόρ Τούντορ ξεκίνησε την ποδοσφαιρική καριέρα από την Χάιντουκ Σπλιτ. από που μεταγράφηκε στην Γιουβέντους το 1999. Στο Τορίνο έμεινε σχεδόν επτά χρόνια κατακτώντας δύο πρωταθλήματα και δύο Σούπερ Καπ Ιταλίας.

Τον Ιανουάριο του 2005 πήγε δανεικός στη Σιένα όπου παρέμεινε μέχρι και το τέλος της σεζόν 2005-06 όταν κι επέστρεψε στη Γιουβέντους δίχως να καταφέρει ν’ αγωνιστεί λόγο τραυματισμού. Το 2007 γύρισε στην Χάιντουκ όπου το 2008 έκλεισε την καριέρα του.

Με την Εθνική Κροατίας αγωνίστηκε σε δύο Μουντιάλ (1998, 2006) κι ένα Ευρωπαϊκό Πρωτάθλημα (2004). Συνολικά είχε 57 συμμετοχές και 3 γκολ.

Έπειτα, ξεκινάει νωρίς την τεχνική του σταδιοδρομία, όπως νωρίς τελείωσε την μεγάλη ποδοσφαιρική του καριέρα εξαιτίας των τραυματισμών που τον ταλαιπώρησαν.
Μιχαήλ Γρηγοριάδης

Ο Μιχαήλ Γρηγοριάδης ήταν διορισμένος από την Οθωμανική Αυτοκρατορία Πρίγκιπας της Σάμου από το 1900 ως το 1902.

Ένας ανίκανος πρίγκιπας, κατέφερε πολύ λίγα κατά τη διάρκεια της εξουσίας του και απολύθηκε από τον Σουλτάνο μετά από μόλις δύο χρόνια.
Αλέξανδρος Μαυρογένης

Ο Αλέξανδρος Μαυρογένης ήταν διορισμένος από την Οθωμανική Αυτοκρατορία Ηγεμόνας της Σάμου από το 1902 ως το 1904.
Αναζήτησις...

H Αναζήτησις... είναι μια Ελληνική αστυνομική ταινία παραγωγής του 1972 σε σκηνοθεσία Ερρίκου Ανδρέου και σενάριο Κλέαρχου Κονιτσιώτη και Αχιλλέα Αυγερίου. Πρωταγωνιστούν οι Άγγελος Αντωνόπουλος, Έλενα Ναθαναήλ, Βασίλης Ανδρονίδης και ο Ντίνος Καρύδης.
Φτηνά Τσιγάρα

Το Φτηνά Τσιγάρα είναι ελληνική ρομαντική κωμική ταινία του 2000 σε σενάριο και σκηνοθεσία Ρένου Χαραλαμπίδη. Πρωταγωνιστούν ο Ρένος Χαραλαμπίδης και η Άννα-Μαρία Παπαχαραλάμπους.
Σχιστοσωμίαση

Η Σχιστοσωμίαση (γνωστή επίσης ως βιλαρζίωση, πυρετός των σαλιγκαριών και πυρετός Katayama) είναι μια νόσος που προκαλείται από το παρασιτικό σκουλήκι του γένους "Schistosoma". Μπορεί να μολύνει το ουροποιητικό σύστημα ή τα έντερα. Στα συμπτώματα μπορεί να περιλαμβάνεται κοιλιακό άλγος, διάρροια, αίμα στα κόπρανα ή αίμα στα ούρα. Άτομα τα οποία παραμένουν μολυσμένα για μεγάλο χρονικό διάστημα ενδέχεται να παρουσιάσουν ηπατική βλάβη, νεφρική ανεπάρκεια, στειρότητα ή καρκίνο της ουροδόχου κύστης. Τα παιδιά ενδέχεται να εμφανίσουν ανεπαρκή ανάπτυξη και μαθησιακές δυσκολίες.
Η ασθένεια μεταδίδεται από την επαφή με το νερό που περιέχει τα παράσιτα. Τα παράσιτα απελευθερώνονται από μολυσμένο(α) σαλιγκάρι(α) του γλυκού νερού. Η ασθένεια είναι πολύ συχνή στα παιδιά των αναπτυσσόμενων χωρών, δεδομένου ότι είναι πολύ πιθανόν να παίζουν σε μολυσμένο νερό. Σε άλλες ομάδες υψηλού κινδύνου περιλαμβάνονται αγρότες, ψαράδες και άνθρωποι που χρησιμοποιούν μολυσμένο νερό για τις καθημερινές εργασίες τους. Ανήκει στην κατηγορία των ελμινθικών μολύνσεων. Η διάγνωση γίνεται με την εύρεση αυγών του παρασίτου στα ούρα ή τα κόπρανα του ατόμου. Μπορεί επίσης να επιβεβαιωθεί με την εύρεση αντισωμάτων της νόσου στο αίμα.
Στις μεθόδους πρόληψης της νόσου περιλαμβάνεται η βελτίωση της πρόσβασης σε καθαρό νερό και η μείωση του αριθμού των σαλιγκαριών. Σε περιοχές όπου η νόσος είναι συνηθέστερη, ολόκληρες ομάδες μπορούν να αντιμετωπίζονται ταυτόχρονα και σε ετήσια βάση με το φάρμακο πραζικουαντέλη. Αυτό γίνεται για να μειωθεί ο αριθμός των ατόμων που έχουν μολυνθεί και, ως εκ τούτου, να μειωθεί η εξάπλωση της νόσου. Η πραζικουαντέλη είναι επίσης η θεραπεία που συνιστάται από τον Παγκόσμιο Οργανισμό Υγείας για τα άτομα στα οποία έχει διαπιστωθεί η μόλυνση.
Η σχιστοσωμίαση προσβάλλει περίπου 210 εκατομμύρια άτομα παγκοσμίως και υπολογίζεται ότι 12.000 με 200.000 άνθρωποι πεθαίνουν εξαιτίας της νόσου κάθε χρόνο. Η ασθένεια συναντάται πιο συχνά στην Αφρική, όπως επίσης την Ασία και τη Νότια Αμερική. Περίπου 700 εκατομμύρια άνθρωποι, σε περισσότερες από 70 χώρες, ζουν σε περιοχές όπου είναι συνήθης η νόσος. Μετά την ελονοσία, η σχιστοσωμίαση είναι η δεύτερη παρασιτική ασθένεια με τις μεγαλύτερες οικονομικές επιπτώσεις. Από την αρχαιότητα μέχρι τις αρχές του 20ου αιώνα, το σύμπτωμα του αίματος στα ούρα που συνοδεύει τη σχιστοσωμίαση, θεωρήθηκε η αρσενική εκδοχή της εμμήνου ρύσεως στην Αίγυπτο και, κατά συνέπεια, θεωρήθηκε μια τελετή ενηλικίωσης για τα αγόρια. Έχει καταχωρηθεί ως παραμελημένη τροπική νόσος.
Κωνσταντίνος Βαγιάννης

Ο Κωνσταντίνος Βαγιάννης (1846 - 1919) ήταν Οθωμανός πολιτικός ελληνικής καταγωγής. Μεταξύ άλλων διετέλεσε ηγεμόνας της Σάμου, καθώς και υπουργός της οθωμανικής κυβέρνησης.
Αριστόδικος ο Ρόδιος

Ο Αριστόδικος ο Ρόδιος ήταν αρχαίος Έλληνας ποιητής από τη Ρόδο, 2 από τα επιγράμματα του οποίου περιέχονται στην Ελληνική Ανθολογία, και πιθανώς προέρχονται από την ποιητική συλλογή "Στέφανος" του Μελέαγρου.
Live at Montreux 2003

Το Live at Montreux 2003 είναι ζωντανά ηχογραφημένο άλμπουμ και DVD του αγγλικού ροκ συγκροτήματος Jethro Tull, το οποίο κυκλοφόρησε στις 20 Αυγούστου 2007 μέσω της δισκογραφικής εταιρίας "Eagle Records".

Η ηχογράφηση του πραγματοποιήθηκε στο φεστιβάλ τζαζ του Μοντρέ στην Ελβετία, με ονόματα όπως οι ZZ Top, Yes, Radiohead, κ.α..

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 αστέρια με άριστα τα πέντε, το "Sputnik Music" επίσης με 3,5 / 5 και το ProgArchives" με 3,7 / 5.
Όθων Δ΄ της Αγίας Ρωμαϊκής Αυτοκρατορίας

Ο Όθων Δ΄ της Αγίας Ρωμαϊκής Αυτοκρατορίας ("Otto IV. von Braunschweig", 1175 - 19 Μαΐου 1218) μέλος του Οίκου των Γουέλφων ήταν διεκδικητής Βασιλείς της Γερμανίας (1198 - 1208), Βασιλιάς της Αρλ (1208 - 1215) και Αυτοκράτορας της Αγίας Ρωμαϊκής Αυτοκρατορίας (1209 - 1215). Ο Όθων Δ΄ ήταν ο μοναδικός Γερμανός βασιλιάς που προκάλεσε την οργή του πάπα Ιννοκέντιου Γ΄ και αφορίστηκε (1210). Ο Όθων Δ΄ ήταν τρίτος γιος του δούκα της Βαυαρίας και της Σαξονίας Ερρίκου του Λέοντα και της Ματθίλδης της Αγγλίας. Η ακριβής ημερομηνία που γεννήθηκε δεν είναι γνωστή, μεγάλωσε στην αυλή του παππού του από μητέρα Ερρίκου Β΄ της Αγγλίας, εκεί έμαθε τέλεια Γαλλικά και Γερμανικά.
Κέβιν Άιερς

O Κέβιν Άιερς ("Kevin Ayers", 16 Αυγούστου 1944 – 18 Φεβρουαρίου 2013) ήταν Άγγλος συνθέτης, τραγουδιστής, κιθαρίστας και μία από τις σημαντικότερες μορφές της αγγλικής ψυχεδελικής ροκ σκηνής. Ο Άιερς υπήρξε ένα από τα ιδρυτικά μέλη του συγκροτήματος Soft Machine στα μέσα της δεκαετίας του 1960 το οποίο επηρέασε αρκετά τη ψυχεδελική σκηνή του Canterbury( Canterbury scene).

Κυκλοφόρησε 17 σόλο άλμπουμ και συνεργάστηκε με σημαντικές μορφές του ροκ όπως οι: Bryan Eno, Syd Barrett, John Cale,Elton John, Robert Wyatt, Andy Summers,Mike Oldfield,Nico και Ollie Halsall μεταξύ άλλων.Έζησε για αρκετά χρόνια στη Μαγιόρκα πριν επιστρέψει στα μέσα της δεκαετίας του '90 στην Αγγλία και καταλήξει τελικά να ζήσει στη νότια Γαλλία .

Ο βρετανός ροκ κριτικός Nick Kent έγραψε: " Οι Kevin Ayers και Syd Barrett υπήρξαν οι δύο σημαντικότεροι άνθρωποι στην ιστορία της βρετανικής ποπ /ροκ μουσικής".
Τζερέλ ΜακΝίλ

Ο Τζερέλ ΜακΝίλ, γεννημένος στις 1 Ιουνίου 1987, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.
Κυρτό πολύτοπο

μικρογραφία|δεξιά|Κυρτό πολύτοπο τριών διαστάσεων
Το Κυρτό πολύτοπο είναι μια ειδική περίπτωση πολυτόπου, που έχει την επιπλέον ιδιότητα να είναι ένα κυρτό σύνολο σημείων σε "ν"-διαστάσεων χώρο R"ν". Ορισμένοι συγγραφείς χρησιμοποιούν τους όρους «κυρτό πολύτοπο» και «κυρτό πολύεδρο» χωρίς διάκριση, ενώ άλλοι προτιμούν να κάνουν διάκριση μεταξύ των εννοιών πολύεδρο και πολύτοπο.

Επιπλέον, μερικά κείμενα απαιτούν το πολύτοπο να είναι ένα πεπερασμένο σύνολο, ενώ άλλα (συμπεριλαμβανομένου και του παρόντος λήμματος) επιτρέπουν τα πολύτοπα να είναι απεριόριστα (μη πεπερασμένα σύνολα).

Τα κυρτό πολύτοπα διαδραματίζουν σημαντικό ρόλο σε διάφορους κλάδους των μαθηματικών και στους τομείς όπου εφαρμόζονται, κυρίως στον γραμμικό προγραμματισμό.

Ένα ολοκληρωμένο και σημαντικό βιβλίο για το θέμα, εκδόθηκε το 1967 από τον Μπράνκο Γκρηνμπάουμ και ονομάζεται "Κυρτά Πολύτοπα". Το 2003 δόθηκε στη δημοσιότητα η 2η έκδοση του βιβλίου, με σημαντικό πρόσθετο υλικό που εισέφεραν οι νέοι συγγραφείς και επιμελητές της έκδοσης αυτής.

Στο βιβλίο του Γκρηνμπάουμ, καθώς και σε ορισμένα άλλα κείμενα της διακριτής γεωμετρίας, τα κυρτά πολύτοπα συχνά ονομάζονται απλά «πολύτοπα». Ο Γκρηνμπάουμ επισημαίνει ότι αυτό είναι αποκλειστικά και μόνο για να αποφευχθεί η συνεχής επανάληψη της λέξης «κυρτό», και ότι πρέπει να γίνει κατανοητό ότι αναφέρεται πάντα στα κυρτά πολύτοπα.

Ένα πολύτοπο ονομάζεται "πλήρων-διαστάσεων" αν είναι ένα αντικείμενο "ν"-διαστάσεων σε χώρο "R"'"ν".
To Mega Therion

To Mega Therion είναι ο τίτλος του δεύτερου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Σεπτέμβριο του 1985 μέσω της δισκογραφικής εταιρίας "Noise Records". 

Η ηχογράφηση του δίσκου πραγματοποιήθηκε στο "Casablanca Studio" του Βερολίνου από τις 14 μέχρι τις 28 Σεπτεμβρίου 1985 με παραγωγό τον Χορστ Μίλερ.

Το εξώφυλλο είναι δημιουργία του Ελβετού Χανς Ρούντολφ Σίγκερ από το 1977, με την ονομασία "Satan I".

Οι κριτικές για το "To Mega Therion" υπήρξαν διθυραμβικές, με το "AllMusic" να του δίνει την άριστη βαθμολογία των πέντε αστέρων, το "The Metal Observer" 10 / 10, το "The Metal Crypt" 4,6 / 5 και το "Metal Storm" 8,5 / 10.
Νικόλαος Σπέντζας

Ο Νικόλαος Σπέντζας του Ιωάννη (Φιλιατρά, 1905 - Αθήνα, 7 Δεκεμβρίου 1959) ήταν Έλληνας δικηγόρος και πολιτικός. Διετέλεσε βουλευτής επί μακρόν στην εκλογική περιφέρεια Μεσσηνίας. Τιμήθηκε με τον Ανώτερο Ταξιάρχη του Φοίνικα.
Βασίλειος Βοϊωάννης

Ο Βασίλειος Βοϊωάννης, "Βουγιανός" από τους λατίνους συγγραφείς, ήταν βυζαντινός στρατηγός και Κατεπάνω της Ιταλίας από το 1017 έως το 1027. Ένας από τις μεγαλύτερους βυζαντινούς στρατηγούς του χρόνου του. Με τα κατορθώματά του έδωσε τη δυνατότητα στην βυζαντινή αυτοκρατορία να γίνει υπολογίσιμη δύναμη στη νότια Ιταλία μετά από αιώνες παρακμής.

Μετά το διορισμό του από τον Αυτοκράτορα Βασίλειος Β΄ τον Δεκέμβριο του 1017, ζήτησε αμέσως ενισχύσεις από την Κωνσταντινούπολη για να αντιμετωπίσει την εξέγερση του Λομβαρδού ηγέτη Μέλη. Το αίτημα του έγινε δεκτό και στάλθηκε η ελίτ της φρουράς των Βάραγγων. Οι δύο δυνάμεις συναντήθηκαν στις όχθες του ποταμού Οφάντο κοντά στις Κάννες, όπου ο Βασίλειος πέτυχε αποφασιστική νίκη.

Ο Βοϊωάννης για προστασία της περιοχής έχτισε ένα μεγάλο φρούριο στα Απέννινα όπου φύλαγε την είσοδο του κάμπου της Απουλίας. Ίδρυσε την Τροία μία νέα πόλη δίνοντας το όνομά της αρχαίας πόλης της Μικράς Ασίας. Σύντομα, όλο το Μεσοτζιόρνο είχε περάσει στην βυζαντινή εξουσία, με εξαίρεση το Δουκάτο του Μπενεβέντο, το οποίο παρέμεινε πιστό στον παπισμό.

Τρομαγμένος από την αλλαγή στο νότο, ο Πάπας Βενέδικτος πήγε βόρεια το 1020 στο Μπάμπεργκ να συνεννοηθεί με τον αυτοκράτορα της Αγίας Ρωμαϊκής Αυτοκρατορίας, Ερρίκο Β΄. Ο αυτοκράτορας δεν έλαβε άμεση δράση, αλλά τα γεγονότα του επόμενου έτους τον έπεισαν να παρέμβει. Ο Βοϊωάννης και ο νέος σύμμαχος του Πρίγκιπας Πανδόλφος της Κάπουα βάδισε κατά του Μέλη και του Ντάτους και κατέλαβαν τον πύργο του στο Καριγκλιάμο. Στις 15 Ιουνίου, ο Ντάτους ήταν δεμένος σε ένα σακί μαζί με μια μαϊμού, έναν κόκορα, και ένα φίδι και ρίχτηκε στη θάλασσα. Το επόμενο έτος, σε απάντηση, ένας τεράστιος ρωμαϊκός αυτοκρατορικός στρατός βάδισε στο νότο για να επιτεθεί στο νέο φρούριο της Τροίας. Η φρουρά δεν έπεσε ποτέ. Ο Βοϊωάννης χορήγησε προνόμια στην πόλη για την πίστη της σε αυτόν.

Το 1025, ο Βοϊωάννης ετοιμαζόταν να οδηγήσει μια νέα Σικελική εκστρατεία με εντολή του αυτοκράτορα Βασίλειου Β', όταν ο αυτοκράτορας πέθανε. Ο νέος αυτοκράτορας Κωνσταντίνος ακύρωσε την αποστολή, και ο κατεπάνω πήγε βόρεια να βοηθήσει τον Πανδούλφο να ανακαταλάβει την Κάπουα που είχε καταλάβει ο Ερρίκος Β΄ τρία χρόνια νωρίτερα. Ο Βοϊωάννης πρόσφερε στον νέο πρίγκιπα της Κάπουα, Πανδούλφο της Τιάνο, ασφαλή μετάβαση στη Νάπολη και την αποδοχή της παραίτησης του τον Μάιο του 1026. Αυτή ήταν η τελευταία σημαντική εκστρατεία του. Στο 1027, ανεκλήθη. Κατά τη διάρκεια του επόμενου αιώνα, η βυζαντινή επιρροή στην Ιταλία μειώθηκε σταθερά στο μηδέν.

Το 1041, ο γιος του Εξακουστός Βοϊωάννης ονομάστηκε κατεπάνω, αλλά δεν κράτησε παραπάνω από ένα χρόνο στην θέση.
Κόμμα Εθνικοφρόνων

«Κόμμα Εθνικοφρόνων» ονομάστηκε το ελληνικό πολιτικό κόμμα που ίδρυσε ο πολιτικός Δημήτριος Γούναρης, τον Μάρτιο του 1915.

Το κόμμα αυτό κατά την διάρκεια της πορείας του, συγκέντρωσε την πλειοψηφία των αντι-βενιζελικών πολιτικών και ψηφοφόρων, όντας το "«αντίπαλον δέος»" του κόμματος των Φιλελευθέρων.

Η ονομασία του κόμματος πιστώνεται στον εκδότη της εφημερίδας «Αθήναι», Γεώργιο Πωπ -ονομασία που εκείνη την εποχή σήμαινε αυτόν που υπερασπίζεται τα συνολικά συμφέροντα του Έθνους, αμφισβητώντας έτσι εμμέσως, τα πατριωτικά φρονήματα του κόμματος του Βενιζέλου - ενώ το έμβλημά του αναπαριστά έναν αετό καθισμένο πάνω σε κλαδί δάφνης.
Αυτόνομα, πήρε μέρος σε δυο εκλογικές αναμετρήσεις, στις Ελληνικές βουλευτικές εκλογές Μαΐου 1915, όπου συγκέντρωσε ποσοστό ψήφων 28,5% (έναντι 58.2% του κόμματος των «Φιλελευθέρων», και 90 έδρες στη Βουλή, απόδοση που το έκανε το δεύτερο μεγαλύτερο κόμμα στην Ελλάδα της εποχής εκείνης, και στις Ελληνικές βουλευτικές εκλογές Δεκεμβρίου 1915. Στις εκλογές του Δεκεμβρίου του 1915 οι Φιλελευθέρων είχαν αποφασίσει ως ένδειξη διαμαρτυρίας να απέχουν από τις εκλογές, έτσι το κόμμα του Γούναρη συγκέντρωσε την συντριπτική πλειοψηφία των κοινοβουλευτικών εδρών - 256 σε σύνολο 333 - επιβεβαιώνοντας την θέση του, ως το «κόμμα της αξιωματικής αντιπολίτευσης».. Στην τρίτη εκλογική αναμέτρηση, αυτή των εκλογών του Νοεμβρίου του 1920, το κόμμα των Εθνικοφρόνων, συμμετείχε - ουσιαστικά ήταν ο βασικός κορμός - του συνασπισμού των αντι-βενιζελικών κομμάτων, που ενώθηκαν κάτω από το όνομα «Ηνωμένη Αντιπολίτευσις». Η «Ηνωμένη Αντιπολίτευσις» κέρδισε τις εκλογές με ποσοστό 49,36% και 260 σε σύνολο 370 εδρών. 

Τον Οκτώβριο του 1920 μετονομάστηκε σε Λαϊκόν Κόμμα.
Μαμπαλακάτ

thumb|300px|Δρόμος εισόδου στη Μαμπαλακάτ
Η Μαμπαλακάτ είναι πόλη των Φιλιππίνων, στο βόρειο τμήμα της επαρχίας Παμπάγκα, της νήσου Λουζόν. Καταλαμβάνει έκταση περίπου τα 83 τ.χλμ. και ο πληθυσμός της ανέρχεται στους 215.600 κατοίκους (2010), πρόκειται για την τρίτη μεγαλύτερη πόλη της επαρχίας. Ως δημοτικό διαμέρισμα περιλαμβάνει 25 άλλες κωμοπόλεις και κοινότητες.

Η Μαμπαλακάτ βρίσκεται επί χαμηλού οροπεδίου, περίπου 110 χλμ βόρεια της Μανίλα και το κλίμα της είναι τροπικό. Αποτελεί κυρίως αγροτική περιοχή με βασικές καλλιέργειες τα δημητριακά και κυρίως το ρύζι. Το όνομά της προέρχεται από την ονομασία ομώνυμου δένδρου που φύεται στην ευρύτερη περιοχή.

Στον Β' Παγκόσμιο Πόλεμο, μετά την κατάληψη των Φιλιππίνων από τους Ιάπωνες, στη Μαμπαλακάτ δημιουργήθηκε μεγάλη αεροπορική βάση του αυτοκρατορικού ναυτικού της Ιαπωνίας, αποτελώντας την έδρα της 201ης Σμηναρχίας. στην οποία το 1944 συγκροτήθηκαν οι Ειδικές ομάδες εφόδου γνωστότερες με το όνομα καμικάζε. Την αεροπορική αυτή βάση οι Αμερικανοί αποκαλούσαν "αεροπορική βάση Κλαρκ", ή "αερολιμένα Κλαρκ".
Βασίλειος Κρίκος

Ο Βασίλειος Κρίκος (1902-1969), του Βασιλείου, ήταν Έλληνας δικηγόρος και πολιτικός. Υπηρέτησε ως βουλευτής Φωκίδας.
Overture of the Wicked

Overture of the Wicked είναι ο τίτλος του ΕΡ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούνιο του 2007 μέσω της δισκογραφικής εταιρείας "SPV".

Η ιαπωνική έκδοση του ΕΡ περιείχε έξι επιπλέον κομμάτια, τα οποία στο παρελθόν είχαν συμπεριληφθεί σε παλιότερες κυκλοφορίες του συγκροτήματος.

Οι κριτικές για την κυκλοφορία υπήρξαν θετικές, με το "Allmusic" να του δίνει 3,5 / 5 αστέρια.
Second Helping

Second Helping είναι ο τίτλος του δεύτερου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 15 Απριλίου του 1974 μέσω της δισκογραφικής εταιρείας "MCA".

Το συγκεκριμένο άλμπουμ καθιέρωσε το συγκρότημα στο ευρύ κοινό, αφού περιείχε την πολύ μεγάλη επιτυχία ""Sweet Home Alabama", τραγούδι το οποίο σκαρφάλωσε στο Top-10 στις Ηνωμένες Πολιτείες και τον Καναδά. Η επιτυχία αυτή ώθησε τον δίσκο να βραβευθεί ως διπλά πλατινένιος στην πατρίδα των Lynyrd Skynyrd. Οι στίχοι του τραγουδιού υπήρξαν απάντηση στα "Alabama" και "Southern Man" του Νηλ Γιανγκ, με τα οποία ο Γιανγκ υπαινίσσονταν ότι οι άνθρωποι στις νότιες Ηνωμένες Πολιτείες ήταν ρατσιστές και κολλημένοι στο παρελθόν.

Οι κριτικές για το "Second Helping"" υπήρξαν ιδιαίτερα θετικές, με το "Allmusic" να το βαθμολογεί με την άριστη βαθμολογία των πέντε αστέρων, το "Sputnik Music" με μέσο όρο βαθμολογιών 4,2 / 5 και το "Ultimate Guitar" με 9,6 / 10.

Το Νοέμβριο του 1997, το άλμπουμ επανεκδόθηκε με τρία επιπλέον κομμάτια από την "MCA".
Περιφέρεια Ταμπόρα

Η Περιφέρεια Ταμπόρα "(Tabora Region)" είναι μια από τις 30 περιφέρειες της Τανζανίας. Περιφερειακή πρωτεύουσα είναι ο Δήμος Ταμπόρα "(Tabora)". Σύμφωνα με την εθνική απογραφή του 2012, η περιοχή είχε πληθυσμό 2.291.623, η οποία ήταν χαμηλότερη από την προ-απογραφής πρόβλεψη των 2.539.715 ατόμων. Για το 2002-2012, ο μέσος ετήσιος ρυθμός αύξησης του πληθυσμού της περιοχής ήταν 2,9%, ο ένατος υψηλότερος στη χώρα. Επίσης, ήταν η 24η πιο πυκνοκατοικημένη περιοχή, με 30 κατοίκους ανά τετραγωνικό χιλιόμετρο. Τα 6,0 άτομα, ήταν το μέσο οικιακό μέγεθος της περιοχής, το τρίτο υψηλότερο στη χώρα.

Η Περιφέρεια βρίσκεται στο κεντρικό-δυτικό τμήμα της χώρας. Με μια επιφάνεια 76.151 τετραγωνικών χιλιομέτρων (29.402 τετραγωνικά μίλια) η Περιφέρεια είναι ελαφρώς μεγαλύτερη από τον Παναμά (75.417 τετραγωνικά χιλιόμετρα (29.119 τετραγωνικά μίλια)). Τα προστατευόμενα δάση "(forest reserves)", καλύπτουν 34.698 τετραγωνικά χιλιόμετρα (13.397 τετραγωνικά μίλια) (το 46% της Περιφέρειας) και τα αποθέματα της άγριας πανίδας "(game reserves)", καλύπτουν 17.122 τετραγωνικά χιλιόμετρα (6.611 τετραγωνικά μίλια) (το 22% της Περιφέρειας). Η περισσότερη οικονομική δραστηριότητα στην Περιφέρεια είναι γεωργική.

Ο Επίτροπος για την Περιφέρεια Ταμπόρα, είναι ο "Ludovic Mwananzila".
Περιφέρεια Ιρίνγκα

Η Περιφέρεια της Ιρίνγκα (αγγλικά: "Iringa Region", σουαχίλι: "Mkoa wa Iringa"), είναι μια από τις τριάντα διοικητικές περιφέρειες της Τανζανίας. Η Περιφερειακή της πρωτεύουσα είναι η Ιρίνγκα "(Iringa)". Πριν από το 2012, η συνολική της έκταση ήταν 58.936 τετραγωνικά χιλιόμετρα (22.755 τετραγωνικά μίλια), από την οποία έκταση, 56.864 τετραγωνικά χιλιόμετρα (21.955 τετραγωνικά μίλια) ήταν ξηρά και 2.070 τετραγωνικά χιλιόμετρα, ήταν υδάτινη έκταση. Ωστόσο, η Ιρίνγκα έχασε τις τρεις νότιες Περιοχές της, για τη δημιουργία της Περιφέρειας Ντζόμπε "(Njombe Region)".

Σύμφωνα με την απογραφή του 2002, η πρώην Περιφέρεια Ιρίνγκα "(Iringa Region)" είχε πληθυσμό 1.495.333 άτομα. Με το παρόν μέγεθος της Περιφέρειας Ιρίνγκα "(Iringa Region)", δηλαδή τις τέσσερις παλαιές βόρειες Περιοχές, στην απογραφή του 2002, είχε έναν συνολικό πληθυσμό 840.404 ατόμων.

Η Περιφέρεια Ιρίνγκα "(Iringa Region)" φιλοξενεί το «Εθνικό Πάρκο Ρουάχα» "(Ruaha National Park)", το δεύτερο μεγαλύτερο πάρκο της Τανζανίας, το οποίο έχει μια αφθονία από άγρια ζωή και περίπου 7.500 επισκέπτες ετησίως. Ένα δεύτερο πάρκο, το «Εθνικό Πάρκο των Ουντζούνγκουα Ορέων» "(Udzungwa Mountains National Park)", στην Αγροτική Περιοχή της Ιρίγκα, είναι λιγότερο επισκέψιμο. 

Περιφερειακή Επίτροπος της Περιφέρειας Ιρίνγκα, είναι η "Mhe. Amina Masenza".
Εμμανουήλ Ζαννής

Ο Εμμανουήλ Ζαννής (25 Αυγούστου 1907 - 16 Φεβρουαρίου 1983) ήταν Έλληνας γιατρός και πολιτικός, ο οποίος υπηρέτησε για αρκετές θητείες ως βουλευτής Δωδεκανήσου.